cyanic-selkie/wikianc huggingface dataset:
Փաստաթուղթ
Փաստաթղթերի վերլուծությունը սոցիոլոգիայում
Որակական փաստաթղթերի վերլուծության դեպքում հետազոտողը ունենալով արդեն որոշակի հիպոթեզներ, մանրակրկիտ ուսումնասիրում է փաստաթղթերը։ Հետազոտողը ուսումնասիրությունը սկսելուց առաջ պետք է իմանա թե կոնկրետ ինչ ինֆորմացիա է իրեն անհրաժեշտ և փաստաթղթի մեջ առանձնացնի վերլուծական միավորներ կամ այլ կերպ ասած կատեգորիաներ։ Կատեգորիաներ ասելով հասկանում ենք հետազոտության տեսանկյունից նշանակալի իմաստային միավորներ, որոնց շուրջ պետք է կառուցվի վերլուծական գործընթացը։ Կատեգորիաների առանձնացման ավարտից հետո վերլուծությունը մտնում է նոր փուլ, և հետազոտողը արդեն փորձում է պատճառահետևանքային կապեր հաստատել առանձնացված կատեգորիաների ու դրանց հատկանիշների միջև։ Կատեգորիաների միջև կապերի հաստատումը հնարավորություն է տալիս նոր իմաստներ ու նշանակություններ գտնել փաստաթղթերում։
Քանակական փաստաթղթերի վերլուծությունը ինֆորմացիայի որակական զանգվածը քանակական ցուցանիշների վերածումն է, որը նախատեսում է նաև հետագայում վիճակագրական մշակում։ Կոնտենտ անալիզի դեպքում նույնպես ելնելով հետազոտության նպատակից ու հիպոթեզներից առանձնացվում են իմաստային միավորներ, որոնք այնուհետև հաշվարկվում են ու ենթարկվում են տարբեր տիպի վիճակագրական մշակումների։ Նման տիպի վերլուծությունը կարող է խոսել օրինակ որոշակի երևույթների տարածվածության և ինտենսիվության մասին։ Խորհուրդ չի տրվում դիմել կոնտենտ անալիզի այն դեպքում, երբ հետազոտողի առջև դրված են ունիկալ փաստաթղթեր, որոնց նպատակն է նկարագրել ու բազմակողմանիորեն մեկնաբանել երևույթը։
Արտաքին հղումներ
Կատեգորիա:Փաստաթղթեր
Կարլ Այհինգեր
Կարլ Այհինգեր (Karl Aiginger, ), ավստրիացի տնտեսագետ, 2005-2016 թվականներին եղել է Տնտեսագիտական հետազոտությունների ավստրիական ինստիտուտի ղեկավար (այդ պաշտոնում փոխարինել է Քրիստոֆ Բադելտին) ։ Այհինգերը նաև Վիեննայի պետական տնտեսագիտական համալսարանի պրոֆեսոր է, ինչպես նաև Լինցի Յոհան Կեպլերի համալսարանի պատվավոր պրոֆեսոր։ Նա հիմնադրել ու ղեկավարել է «Քաղաքականության խաչվող կենտրոն» միջդիսցիպլինային բանավիճայի համաժողովը` եվրոպական քաղաքականության գծով ։ Տնտեսագիտությանը վերաբերող նրա աշխատանքները լայնորեն ներկայացված են ամբողջ աշխարհի գրադարաններում։
Լև Շրայբեր
Իսաակ Լև Շրայբեր (անգլ. Isaac Liev Schreiber, ավելի հայտնի է որպես Լև Շրայբեր, նաև հանդիպում է սխալ տառադարձությունը Լիվ Շրայբեր, ), ամերիկացի կինոդերասան, ռեժիսոր և պրոդյուսեր։ «Թոնի» մրցանակի դափնեկիր։ Հայտնի է մի շարք անկախ ֆիլմերով և մի քանի բլոկբաստերներով, ներառյալ Ուես Կրեյվենի «Ճիչ» («Scream») եռապատումը։
Կարլ Այհինգեր
Աշխատանքներ և քննադատություն
Կարլ Այհինգերը մասնագիտացված է արդյունաբերության կազմակերպման ոլորտում։ Նա հիմնականում ուշադրություն է դարձնում արդյունաբերական քաղաքականության վերլուծությանը, նորարարություներին, ընկերությունների մրցունակությանը, միջազգային մրցակցությանը, ինչպես նաև եվրոպական տնտեսագիտական ու սոցիալական մոդելներին ։ Այհինգերը «Journal of Industry, Competition and Trade» ամսագրի հիմնադիրն ու հրատարակիչն է և ղեկավարել է վերլուծական սկզբունքների ծրագիրը, որը հիմք է հանդիսացել Եվրոպական հանձնաժողովի գլխավոր տնօրենության մրցակցության` ներքին շուկայի, արդյունաբերության ու ձեռնարկատիրության հաշվետվությունների շարքի համար ։ Ֆինլանդիայի կառավարության անունից նա գնահատել է նորարությունների առաջընթացի ֆիննական համակարգը, ինչպես նաև ղեկավարել է ավստրիական սուբսիդիաների ու գիտական հետազոտությունների ֆինանսավորման համակարգի գնահատումը (Ավստրիայի ֆեդերալ կառավարության անունից)։ Այհինգերը մտել է հոլդինգային ընկերության դիտորդների խորհրդի մեջ, որը ստեղծվել էր ավստրիական ընկերության ազգայնականացման կառավարման համար ։
Լև Շրայբեր
Կենսագրություն
Լև Շրայբերը ծնվել է Սան Ֆրանցիսկոյում, Կալիֆորնիայի նահանգ, նկարչուհի Հեզեր Միլգրեմի և թատերային դերասան և ռեժիսոր Թելլ Շրայբերի ընտանիքում։ Նրա հայրը ուներ խառնածին ավստրիական, իռլանդական, շվեյցարական և շոտլանդական արմատներ, իսկ մայրը՝ հրեուհի, որի նախնիները գաղթել էին Լեհաստանից, Ուկրաինայից և Գերմանիայից (մայրական գծով պապը Ուկրաինայից էր)  ։
Կարլ Այհինգեր
Աշխատանքներ և քննադատություն
Այհինգհինգերի բազմաթիվ աշխատանքների գլխավոր գաղափարն այն էր, որ պետք է անհապաղ փոխել ձեռնարկությունների մրցունակության գնահատման սկզբունքը. այն ցածր ինքնարժեք ունեցող արտադրանքի հավասար մրցակցության թշնամին է։ Այհինգերը ելույթ է ունենում որպես դրանց` ինքնակցված արդյունքներով չափման կողմնակից։ Մասնավորապես, նա բնորոշում է մրցունակությունը որպես ՀՆԱ-ի աճից դուրս արդյունքների հասնելու կարողություն (ability to deliver beyond GDP goals): Այհինգերի կարծիքով զարգացած արդյունաբերությամբ երկրները պետք է այնպիսի ռազմավարություն ընտրեն, որն ամենից առաջ հիմնված կլինի ապրանքի որակի վրա, քանի որ ցածր ծախսերի ռազմավարությունը կարող է կրկնօրինակվել այնպիսի երկրների կողմից, որոնց բնակչությունը ցածր եկամուտներ ունի։ «Լայն» մրցունակության բնորոշումը վերջերս ընդունվել է Եվրոպական սոցիալ-տնտեսական կոմիտեի կողմից (EESC) որպես հնարավորություն խուսափելու խիստ սահմանափակված քաղաքականությունից, որն ուղղված է բացառապես կրճատվող ծախսերի դեմ։
Արդյունաբերական քաղաքականության մեջ Այհինգերը ելույթ է ունենում որպես համակարգված արդյունաբերական քաղաքականության դրույթի կողմնակից, որն ընթանում է նորարական քաղաքականության հետ միատեղ` վերջնական նպատակ ունենալով հասարակական պահանջմունքների բավարարումը։ Մասնավորապես, էներգիայի կամ արտադրական թափոնների ավելի բարձր ծախսերը նրա կարծիքով պետք է փոխհատուցվեն ավելի ցածր հարկերով և նորարարությունների համար լավագույն պայմաններ ստեղծելով։ Այդպիսով, երկիրը ստանում է մրցակցային առավելություններ, որոնք կարևոր են ապագայի համար. նա դառնում է տեխնոլոգիական առաջատար։
Լև Շրայբեր
Կենսագրություն
Երբ Շրայբերը մեկ տարեկան էր նրա ընտանիքը տեղափոխվում է Կանադա, իսկ երբ լրանում է նրա չորս տարին, նրա ծնողները ամուսնալուծվում են։ Մանկությունը անցել է Նյու Յորքի Ներքին Իստ Սայդում, որտեղ նա ապրում էր մոր հետ՝ ծնողների բաժանությունից հետո ։ Մայրը աշխատում էր որպես տաքսու վարորդ և զբաղվում էր սեփական արտադրության թղթազանգվածից (պապյե մաշե) պատրաստված տիկնիկների վաճառքով։ Նա ստիպում էր որդուն զբաղվել ընթերցանությամբ և արգելում էր գունավոր ֆիլմերի դիտումը, որի արդյունքում նրա սիրելի դերասան է դառնում Չառլի Չապլինը։ 1977 թվականին «Աստղային պատերազմներ» հանդիսանում է առաջին գունավոր կինոնկարը, որը նա դիտել էր։
Կարլ Այհինգեր
Ընտանիք
Կարլ Այհինգերը ամուսնացած է, ունի երկու երեխա։
Գրականություն
Կատեգորիա:Ավստրիացի տնտեսագետներ Կատեգորիա:Վիեննայի համալսարանի շրջանավարտներ
Լև Շրայբեր
Կենսագրություն
Համաձայն թատերական քննադատ Ջոն Լարի, լինելով փոքրիկ երեխա, Լևը դրամ էր գողանում, հիմնականում մոր աշխատավայրի անկիզելի պահարանից։ 12 տարեկանում նա բռնվում է և վերադաստիարակման նպատակներով նրան ուղարկում են սովորելու Կոնեկտիկուտի նահանգի Պոմֆրեդ քաղաքի Շրի Գանապատի Սանչիդանանդի դպրոցը ։ Շուտով նա վերադառնում է Նյու Յորք և սկզբում սովորել է քաղաքային դպրոցում, որտեղ չնայած սպորտով զբաղվելուն, չէր վայելում սովորողների համակրանքը՝ իր տարօրինակ ընտանիքի մասին լուրերի և նախկին գողությունների պատճառով։ 1984 թվականին Շրայբերը ընդունվում է Friends Seminary, Նյու Յորքյան մասնավոր դպրոց, որտեղ նրա հետ միասին ուսումնառություն էր անցնում ապագա դերասանուհի Ամանդա Պիտը ։ Դպրոցական Friendship Academy թատրոնում Շրայբերը առաջին անգամ իր մեջ հայտնաբերում է դերասանական տաղանդ։ Ուսուցումը շարունակվում է Մասաչուսեթսի նահանգի Ամհերստի Հեմփշիրյան քոլեջում, որտեղ Շրայբերը կատարում է իր առաջին մենակատարային դերը։ 1992 թվականին նա ավարտում է Եյլի համալսարանի Դրամատիկական արվեստի դպրոցը։ Նաև հաճախում է Լոնդոնի Դրամատիկական արվեստի թագավորական ակադեմիան։ Սկզբնապես Շրայբերը պատրաստվում էր դառնալ սցենարիստ և գրող։
Կինո
1990-ական թվականներին Շրայբերը հայտնի է դառնում որպես անկախ կինոյի դերասան, մի քանի երկրորդական դերեր խաղալով «Զբոսնում են, զրուցում» (« Walking and Talking», 1996 թվական), «Ճանապարհորդի օրագիրը» («The Daytrippers», 1998 թվական) և «Զբոսանք Լուսնի վրա» («A Walk on the Moon», 1999 թվական) անկախ ֆիլմերում, վերջին երկուսի աշխատանքների համար նա անվանակարգվում է անկախ կինեմատոգրաֆիայի Chlotrudis Awards մրցանակին ։
Քոթթոն Ուիրիի սպանությունում մեղադրյալի դերը «Ճիչ» («Scream») եռապատումում ճանապարհ է բացում դեպի խոշորաբյուջե ստուդիական ֆիմերը՝ «Համլետ» («Hamlet», 2000 թվական)՝ Իթան Հոուքի հետ, «Փոթորիկ» («The Hurricane», 1999 թվական)՝ Դենզել Վաշինգտոնի հետ և «Վախի գինը» («The Sum of All Fears», 2002 թվական)՝ Բեն Աֆլեքի հետ։
1999 թվականին Օրսոն Ուելսի դերը HBO ալիքի «Նախագիծ 281» («RKO 281») հեռուստաֆիլմում Շրայբերին բերում է անվանակարգում «Էմմի» և «Ոսկե Գլոբուս» մրցանակաբաշխություններում։ 2004 թվականին աշխատանքը վերականգնված «Մանջուրիայի թեկնածուն» ֆիլմում՝ Դենզել Վաշինգտոնի և Մերիլ Սթրիփի հետ նույնպես աննկատ չի մնում կինոքննադատների ուշադրությունից։ 1990-ական թվականների վերջից Շրայբերը նախատեսել էր նկարահանել «Վենետիկյան վաճառականի» էկրանավորումը, որում գլխավոր դերակատարումը նախատեսված էր Դասթին Հոֆմանի համար, իսկ այնուհետև զբաղվում է ֆիլմի սցենար գրելով, որում պատմվում էր նրա փոխհարաբերութունների մասին ուկրաինացի պապի հետ։ Սակայն շուտով նրա ձեռքն է ընկնում Ջոնաթան Սաֆրան Ֆոերի «Եվ ամեն ինչ լուսավորվում է» վեպը, որի հիմքում ընկած էր նմանատիպ պատմություն ։ Լև Շրայբերի սցենարով ֆիլմը, որում գլխավոր դերը կատարում է Էլայջա Վուդը, թողարկվում է 2005 թվականին։ Շրայբերի աշխատանքը որպես սցենարիստ և ռեժիսոր նշվում է անվանակարգումներով և մրցանակներով զանազան կինոփառատոններում։
2006 թվականին Շրայբերը Նաոմի Ուոթսի և Էդվարդ Նորթոնի հետ միասին հայտնվում է «Նկարազարդված քող» («The Painted Veil») ֆիլմում, ինչպես նաև խաղում է վերանկարահանված «Օմեն» («The Omen») ֆիլմում։ Նույն թվականին նրան հրավիրում են դառնալու Կինեմոտոգրաֆիայի արվեստի և գիտության ամերիկյան ակադեմիայի անդամ ։
2007 թվականին հանդես է գալիս որպես Ուիլյամ Պետերսոնի կերպարի ժամանակավոր փոխարինող CBS հեռուստաալիքի «CSI: Հանցագործության վայրը» հեռուստասերիալում ։
Գաբրիել Գարսիա Մարկեսի «Սեր համաճարակի ժամանակ» ( Love in the Time of Cholera») վեպի հարմարեցումում, որը էկրան է բարձրանում նույնպես 2007 թվականին, Շրայբերը խաղում է կանացիական Լոթարիո Թուրգուտի դերը։
2008 թվականին ստանում է Թրատամի դերը Marvel Comics կինոընկերության «Իքս մարդիկ։ Սկիզբ։ Կուղխ» («X-Men Origins: Wolverine») ֆիլմում՝ Հյու Ջեկմանի հետ, որի հետ խաղացել է նաև «Քեյթը և Լեոն» («Kate & Leopold») ֆիլմում, ինչպես նաև Դենիել Կրեյգի հետ միասին խաղում է Բելսկի եղբայրներին՝ բելառուսական պարտիզաններ, դերը Էդվարդ Ցվիկի «Կանչ» («Defiance») ֆիլմում։
2010 թվականին թողարկվում է «Սոլթ» («Salt») ֆիլմը, որտեղ նա խաղում է ամերիկյան հետախուզական վարչությունում «քողարկման տակ» գործող ռուսական հետախույզի գլխավոր դերը։
Թատրոն
Շրայբերը նաև լավ հայտնի է որպես թատերական դերասան։ Նրա առաջին հայտնվելը Բրոդվեյի բեմում կայացել է դեռևս 1993 թվականին։ Աշխատանքների մեջ շատ են Շեքսպիրի պիեսները՝ «Ցիմբելին», «Մակբեթ», գլխավոր դերեր «Համլետում» և «Հենրի V»-ում ։
2002 թվականին Սիգուրնի Ուիվերի հետ միասին մասնակցում է առևտրային հաջողակ և քննադատների կողմից լավ արձագանքներ ստացած «Տիրոջ գահը» պիեսի բեմադրությունում՝ Բրոդվեյում, իսկ 2005 թվականին արժանանում է «Տոնի» մրցանակին Պուլիտցերովյան մրցանակին արժանացած «Գլենգարրի Գլեն Ռոսս» պիեսում գլխավոր դերակատարման համար։
Այլ աշխատանքներ
Շնորհիվ լավ արտասանության և գրագետ խոսքի հաճախ ելույթ է ունենում որպես հաղորդավար տարբեր հեռուստահաղորդումներում և մասնակցում է PBS, HBO, History Channel հեռուստաալիքների վավերագրական ֆիլմերի ձայնավորումներում։
Նաև նրա ձայնը կարելի է լսել Infiniti-ի գովազդում։
Անձնական կյանք
Լևն ունի խորթ քույր և չորս խորթ եղբայր (Մաքս, Չարլզ, Ուիլլ և Պաբլո), որոնցից մեկը՝ Պաբլոն, նույնպես դերասան է։ 2000 թվականից նրա մոտ ապրում է տերիեր տեսակի շունը՝ Ճուտիկ մականունով։
Հրապուրվում է բասկետբոլով, հեծանիվ վարելով և սուսերամարտով, իսկ նախկինում զբաղվում էր ֆուտբոլով։ Լինելով երիտասարդ, զբաղվել է փրկարարությունով, որը օգնել է նրան փրկվելու Ավստրալիայում սերֆինգով զբաղվելու ժամանակ ։
Նշանված է եղել դերասանուհի Քրիստին Դևիսի և պրոդյուսեր Քեյթ Դրայվերի (դերասանուհի Միննի Դրայվերի քույրը), այնուհետև, 2006 թվականին, հայտարարել է անգլո-ավստրալիական դերասանուհի Նաոմի Ուոթսի հետ նշանադրության մասին, որի հետ միասին նկարահանվել է «Նկարազարդ քող» ֆիլմում։ Նրանց ամուսնության մասին լուրերը մնացին չհաստատված։ Ալեքսանդր (Սաշա) Պիտը, Նաոմիի և Լևի որդին, ծնվել է 2007 թվականի հուլիսի 25-ին ։ 2008 թվականի դեկտեմբերի 13-ին Նաոմին ծննդաբերել է ևս մեկ երեխա, Լև Շրայբերի երկրորդ որդին՝ Սեմուել Կայ Շրայբերը.
Աղբյուրներ
Կատեգորիա:Հոլիվուդյան դերասաններ Կատեգորիա:Ամերիկացի դերասաններ Կատեգորիա:«Թոնի» մրցանակի դափնեկիրներ Կատեգորիա:Ամերիկացի պրոդյուսերներ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի ռեժիսորներ Կատեգորիա:Եյլի համալսարանի շրջանավարտներ Կատեգորիա:Ամերիկացի սցենարիստներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:21-րդ դարի ամերիկացի գրողներ Կատեգորիա:Ամերիկացի տղամարդ թատերական դերասաններ Կատեգորիա:Դրամատիկական արվեստի թագավորական ակադեմիայի շրջանավարտներ
Ռաշթի պայմանագիր
Ռաշթի պայմանագիր, կնքվել է 1732 թվականին Ռուսաստանի և Իրանի միջև Իրանի Ռաշթ քաղաքում հունվարի 21-ին (փետրվարի 1-ին)։ Դրանով Ռուսաստանը Իրանին էր վերադարձնում մերձկասպյան Գիլան, Մազանդարան, Աստրաբադ մարզերը (Ռուսաստանը դրանք ձեռք էր բերել 1723 թվականի ռուս-պարսկական պայմանագրով), ստանում Իրանի հետ անմաքս առևտրի և այլ արտոնություններ։ Ռուսաստանի և Իրանի անդրկովկասյան տիրույթների սահման ճանաչվեց Կուր գետը։ Ռաշթի պայմանագիրն իր ուժը պահպանեց մինչև 1735 թվականի Գանձակի պայմանագիրը։
Բաբկեն Հարությունյան (այլ կիրառումներ)
Բաբկեն Հարությունյան անունը կարող է վերաբերել հետևյալ անձանց.
Burning
«Burning», անգլիացի երգիչ և երգերի հեղինակ Սեմ Սմիթի երգ։ Այն գրվել է Սմիթի, Ջեյսոն Բոյդի, Դոմինիկ Ջորդանի և Ջիմի Գիանոսի կողմից, իսկ արտադրվել՝ Ջիմի Նեյփսի և Սթիվ Ֆիթցմաուրիսի կողմից։ Երգը թողարկվել է 2017 թվականի հոկտեմբերի 24-ին Capitol Records-ում և դարձել է 2017 թվականին թողարկված Սմիթի երկրորդ ստուդիական ալբոմի՝ «The Thrill of It All»-ի գովազդային սինգլը ։
Առևտրային ցուցանիշներ
2017 թվականի նոյեմբերի 3-ին «Burning»-ը դեբյուտել է UK Singles Chart-ի 63-րդ հորիզոնականին, վաճառելով 5,455 օրինակներ ։ Հաջորդ շաբաթ այն զբաղեցրել է 34-րդ հորիզոնականը, աճառելով 10,502 օրինակ ։
Ծանոթագրություններ
Կատեգորիա:Սեմ Սմիթի երգեր Կատեգորիա:2017 երգեր Կատեգորիա:2017 սինգլներ Կատեգորիա:Բրիտանական երգեր
Ռենտգենասկոպիա
Ռենտգենասկոպիա, ռենտգենադիտում, ռենտգենալուսավորում, ռենագենախտորոշման մեթոդ, որի դեպքում քննվող օբյեկտի ռենտգենյան պատկերն ստացվում է ֆլյուրագրաֆիական էկրանի վրա։ Ի տարբերություն ռենտգենագրության, ռենտգենասկոպիան հնարավորություն է տալիս հիվանդի դիրքը փոխելով կատարել բազմաառանցքային հետազոտություն, դիտել օրգաններն աշխատելիս, ուսումնասիրել դրանց ֆունկցիոնալ փոփոխությունները (ստոծանու և թոքերի շնչառական շարժումները, սրտի և խոշոր անոթների բաբախումը, ստամոքսի և աղիքների գալարակծկանքը)։ Ռենտգենասկոպիայի ընթացքում հնարավոր է շոշափումով (էկրանի հսկողության տակ) որոշել օրգանների շարժունակության աստիճանը, ցավազգացությունը ևն։ Էլեկտրոնաօպտիկական փոխակերպիչ (ԷՕՓ) նոր համակարգի շնորհիվ հնարավորություն է ստեղծվել պատկերի պայծառությունն ավելացնել 1000 անգամ, որն ապահովում է հիվանդների և անձնակազմի նվազագույն ճառագայթահարումը։ ԷՕՓ-ի օգտագործումը, ռենտգենյան ճառագայթների փոքր դոզաների դեպքում հնարավորություն է տալիս 6 րոպեի ընթացքում (առանց հիվանդին վնասելու) ֆիլմեր նկարահանել, որը նպաստում է ռենտգենակինեմատոգրաֆիայի զարգացմանը։
Կատեգորիա:Ռադիոկենսաբանություն Կատեգորիա:Ռենտգենաբանություն
Միհրան Ջաբուրյան
Միհրան Ջաբուրյան, հայ ազատ ոճի ըմբիշ, ով հանդես է գալիս մինչև 55 կգ քաշային կարգում։ Հայաստանի բազմակի չեմպիոն է, 2012 թվականի Օլիմպիական խաղերի մասնակից, միջազգային կարգի սպորտի վարպետ։
Կենսագրություն
Միհրան Ջաբուրյանը ծնվել է 1984 թվականի նոյեմբերի 6-ին Հայաստանում։ Ըմբշամարտով սկսել է զբաղվել վաղ մանկուց։ Բազմաթիվ անգամներ իր քաշային կարգում դարձել է Հայաստանի չեմպիոն։ Մասնակցել է Եվրոպայի առաջնություններին, որտեղ 2009-2012 թվականներին անընդմեջ զբաղեցրել է 5-րդ տեղը։ Միհրան Ջաբուրյանը, 2011 թվականին Ստամբուլում տեղի ունեցած աշխարհի առաջնությունում նորից զբաղեցնելով 5-րդ տեղը, ստացավ 2012 թվականի Լոնդոնի Օլիմպիական խաղերի ուղեգիր ։
Ծանոթագրություններ
Կատեգորիա:Հայ ըմբշամարտիկներ Կատեգորիա:Նոյեմբերի 6 ծնունդներ Կատեգորիա:1984 ծնունդներ Կատեգորիա:Հայ օլիմպիական ըմբշամարտիկներ
Եֆիմ Վոլկով
Եֆիմ Եֆիմովիչ Վոլկով (Ефим Ефимович Волков, ), ռուս գեղանկարիչ-բնանկարիչ, Գեղարվեստական շրջիկ ցուցահանդեսների ընկերության անդամ (1879), Գեղարվեստի կայսերական ակադեմիայի իսկական անդամ (1895) և ակադեմիկոս (1899) ։
Կենսագրություն
Եֆիմ Վոլկովը ծնվել է 1844 թվականի (ապրիլի 4-ին) Սանկտ Պետերբուրգում։ Կրթություն է ստացել Գեղարվեստի կայսերական ակադեմիայում, այնուհետև կատարելագործել է իր արվեստը բնօրինակից էտյուդներ նկարելով։ 1870 թվականին ցուցահանդեսին ներկայացրած «Տեսարան Պետերբուրգի ծայրամասերում» («Вид в окрестностях Петербурга») նկարի համար ակադեմիայից ստացել է ոչ դասային (ազատ) նկարչի կոչում։ 1878 թվականին դարձել է Գեղարվեստական շրջիկ ցուցահանդեսների ընկերության անդամ և այդ ժամանակից ի վեր ամեն տարի մասնակցել է ընկերության կազմակերպած ցուցահանդեսներին՝ համարվելով Ռուսաստանի և մասնավորապես հյուսիսային Ռուսաստանի բնության լավագույն նկարիչներից մեկը։ 1884 թվականին մահացել է Վոլկովի դուստրը։ Այդ ծանր վշտից հետո միայն 1888 թվականին է նա կարողանում կնոջ հետ ճանապարհորդության մեկնել։ Նա լինում է Հունաստանում, Թուրքիայում, Եգիպտոսում ու Պաղեստինում, որտեղ ստեղծում է ծովանկարներ ։ Ավելի ուշ նրանք ուղևորվում են Պովոլժիե։
1895 թվականին Եֆիմ Վոլկովը դարձել է Գեղարվեստի ակադեմիայի իսկական անդամ, իսկ չորս տարի անց ստացել է ակադեմիկոսի կոչում։ Արյունոտ կիրակիի դեպքերից հետո պերեդվիժնիկների գործունեությունն սկսում է հսկվել ոստիկանության կողմից, նրանց, ինչպես և Վոլկովի ստեղծագործությունների նկատմամբ հետաքրքրությունը մարում է։ Եֆիմ Վոլկովը մահացել է 1920 թվականի փետրվարի 17-ին Պետրոգրադում։
Եֆիմ Վոլկովի ամենահայտնի աշխատանքներից են՝ «Անտառում գարնանը» («В лесу по весне», 1878), «Անտառի ճանապարհնն աշնանը» («Лесная дорога осенью», 1880), «Անտառ ճահճի վրա» («Лес на болоте», 1881), «Լուսաբացին» («На рассвете», 1882, Ֆ. Տերեշչենկոյի սեփականություն), «Խաղաղ օր» («Тихий день», 1882, Սան Դոնատոյի իշխանի՝ Պ. Դեմիդովի սեփականություն), «Վաղ ձյուն» («Ранний снег», 1883), «Անտառային գետակ» («Лесной ручей», 1885) և այլն ։
Եֆիմ Վոլկովի ստեղծագործությունները պահվում են Տրետյակովյան պատկերասրահում («Ճահիճն աշնանը» («Болото осенью»), «Վաղ ձյուն» («Ранний снег»), «Աշուն» («Осень»)) և Ռուսական պետական թանգարանում («Գետի վրա», «Над рекой»)։
Արտաքին հղումներ
Կատեգորիա:Ռուս նկարիչներ Կատեգորիա:Ռուս բնանկարիչներ Կատեգորիա:Պերեդվիժնիկներ Կատեգորիա:Գեղարվեստի կայսերական ակադեմիայի ակադեմիկոսներ Կատեգորիա:20-րդ դարի ռուս նկարիչներ Կատեգորիա:Բնանկարիչներ
Սառցե հսկաներ
Սառցե արբանյակներ, բնական արբանյակների դաս, որոնց մակերևույթները կազմված են հիմնականում ջրային սառույցից։ Սառցե արբանյակների մակերևույթների տակ կարող է գոյություն ունենալ օվկիանոս, իսկ միջուկը կարող է լինել սիլիկատային կամ մետաղական։ Ենթադրվում է, որ նրանք կարող են կազմված լինել Սառույց II-ից կամ ջրային սառույցի այլ բազմաբյուրեղ վերափոխակներից ։
Սառցե արբանյակները տաքանում են մակընթացային ուժերով։ Նրանցից ոմանց վրա կրիո հրաբուխներ են (լավան կազմված է ջրից, ամոնյակից, մեթանից և այլն)։ Ամենահայտնի օրինակը՝ Սատուրնի արբանյակ Էնցելադն է։
Արեգակնային համակարգում 450 կիլոմետրից ավել տրամագիծ ունեցող արբանյակները սառցային են՝ բացի Լուսինն ու Իոն։
Սառցե են նաև, շատ թզուկ մոլորակներ՝ Ցերերան և Հաումեան, որոնք ծացկված են հիմականում ջրային սառույցով, Պլուտոնը՝ ազոտային, Մակեմակեն և Էրիդան՝ մեթանային սառույցով։
Ուղեծիրներ
Բոլոր հայտնի սառցե արբանյակները պատկանում են հսկա մոլորակներին, որոնց ուղեծրերը ընկած են ձյան գծից դուրս։ Սառցե արբանյակները չեն կարող կազմավորվել այն նախամոլորակի սկավառակի ներքին ոլորտում, որի ջերմաստիճանը շատ բարձր է սառույցի կազմավորվելու համար։ Համարվում է, որ Յուպիտերի Եվրոպա մոլորակը 8 %-ով կազմված է ջրից ու սառույցից։ Երկու արտաքին գալիլեյան արբանյակներ Հանիմեդը և Կալիստոն, ավելի մեծ տոկոս սառույց են պարունակում, քանի որ կազմավորվել է «նախայուպիտերից» ավելի հեռու։ Արեգակնային համակարգում ամենաշատը Երկրին նման է Սատուրնի Տիտան արբանյակը, նրա մակերևույթի վրա կան անփափոխ ծովեր և օվկիանոսներ, որոնք կաղմված են հեղուկ ածխաջրածիններից։
Ծանոթագրություններ
Կատեգորիա:Արեգակնային համակարգ Կատեգորիա:Սառույց
Վաղարշյան փողոց (Երևան)
Վաղարշյան փողոց, փողոց Երևանի Արաբկիր վարչական շրջանում։ Անվանվել է ի պատիվ հայ դերասան, ռեժիսոր, դրամատուրգ, ԽՍՀՄ ժողովրդական արտիստ Վաղարշ Վաղարշյանի։
Նիկի Կերամեոս
Նիկի Կերամեոս (Νίκη Κωνσταντίνου Κεραμέως,  ), հույն կին քաղաքական գործիչ և փաստաբան ։ Նոր ժողովրդավարություն կուսակցության անդամ է։ 2019 թվականի հուլիսի 9-ից կրթության և կրոնների հարցերով գործող նախարար Միցոտակիսի աշխատասենյակում։ Հունաստանի խորհրդարանի պատգամավոր 2015 թվականի հունվարի 25-ից ։
Վաղարշյան փողոց (Երևան)
Տվյալներ
Սկսվում է Սոսեի փողոցից և հասնում մինչև Դավթաշենի կամուրջ։
Նիկի Կերամեոս
Կենսագրություն
Ծնվել է 1980 թվականի հուլիսի 18-ին Սալոնիկում։ Ստացել է իրավունքի մագիստրոսի աստիճան արբիտրաժային իրավունք Հարվարդի համալսարանի իրավագիտության ֆակուլտետում։ Ավարտել է Փարիզի Պանթեոն-Ասաս համալսարանը ։
Վաղարշյան փողոց (Երևան)
Աղբյուրներ
Կատեգորիա:Երևանի փողոցներ
Նիկի Կերամեոս
Կենսագրություն
Որպես պրոֆեսոր աշխատել է Պանթեոն-Ասաս համալսարանում առաջին կուրսեցիների դասավանդելով իրավունք։ Աշխատել է որպես իրավաբան Cravath, Swaine & Moore իրավաբանական ընկերությունում՝ Նյու Յորքի կենտրոնակայանում։ 2007 թվականից աշխատել է որպես փաստաբան Հունաստանում։ Նա Նյու Յորքի և Աթենքի փաստաբանների կոլեգիայի անդամ է։ Հանդիսանում է գործընկեր Kerameus & Partners փաստաբանական ընկերությունում, որի գրասենյակը գտնվում է Աթենքում ։
2015 թվականի հունվարի 25-ի խորհրդարանական ընտրություններում ընտրվել է պատգամավոր։ Վերընտրվել է 2015 թվականի սեպտեմբերի 20-ին և 2019 թվականի հուլիսի 7-ին։
2019 թվականի հուլիսի 8-ին Միցոտակիսի աշխատասենյակում ստացել է կրթության և կրոնների նախարարի պորտֆելը։
Խրիսոպիա Դևետցի
Կարիերա
Մանկության տարիներին Խրիսոպիա Դևետցին տարված է եղել մարմնամարզությամբ, սակայն ավելի ուշ սկսել է զբաղվել թեթև ատլետիկայով։ 2002 թվականի Եվրոպայի առաջնությունում Խրիսոպիա Դևետցին զբաղեցրել է յոթերորդ տեղը, իսկ 2003 թվականի աշխարհի առաջնությունում՝ ութերորդ տեղը։
Նիկի Կերամեոս
Կենսագրություն
Ամուսնացած է։ Ունի երկու երեխա ։
Խրիսոպիա Դևետցի
Կարիերա
2004 թվականի թեթև ատլետիկայի ձմեռային առաջնությունում Խրիսոպիա Դևետցին, ցույց տալով 14,73 մետր արդյունք, արժանացել է բրոնզե մեդալի՝ զիջելով Ռուսաստանի ներկայացուցիչ Տատյանա Լեբեդևային ու Սուդանը ներկայացնող Յամիլե Ալդամային։
Նիկի Կերամեոս
Կենսագրություն
Ունի պարգևներ բարեգործության անվճար իրավաբանական ծառայությունների համար, որոնք տրամադրել է Նյու Յորքի անօթևաններին ։
Խրիսոպիա Դևետցի
Կարիերա
2004 թվականին Աթենքում անցկացվելիք Օլիմպիական խաղերի եռացատկի որակավորման փուլում Խրիսոպիա Դևետցին ցատկել է 15,32 մետր՝ սահմանելով Հունաստանի ռեկորդ․ դա չորրորդ արդյունքն է եռացատկի պատմության մեջ։ Եզրափակչում նա ցատկել է 15,25 մետր և զբաղեցրել երկրորդ տեղը և արժանացել արծաթե մեդալի՝ հետ մնալով միայն Կամերունը ներկայացնող Ֆրանսուազա Մբանգո Էտոնին (15,30 մ)։
2005 թվականի աշխարհի առաջնության ժամանակ Խրիսոպիա Դևետցին զբաղեցրել է հինգերորդ տեղը՝ ցատկելով 14,64 մետր։ 2006 թվականի Եվրոպայի առաջնությունում Խրիսոպիա Դևետցին ցատկել է 15,05 մետր և արժանացել արծաթե մեդալի․ առաջին տեղը զբաղեցրել է Տատյանա Լեբեդևան, ով վերջին փորձի ժամանակ ցույց է տվել ավելի բարձր արդյունք։ 2007 թվականին Օսակայում անցկացված թեթև ատլետիկայի աշխարհի առաջնությունում Խրիսոպիա Դևետցին ցատկել է 15,04 մետր և վաստակել բրոնզե մեդալ։
2008 թվականին Պեկինում անցկացված Օլիմպիական խաղերի ժամանակ Խրիսոպիա Դևետցին կրկին արժանացել է բրոնզե մեդալի՝ ցատկելով 15,23 մետր։ Այս անգամ նա զիջել է Ֆրանսուազա Մբանգո Էտոնին (15,39 մ) ու Տատյանա Լեբեդևային (15,32 մ)։ Այդ խաղերից հետո նա ավարտել է իր մարզական կարիերան։
Արտաքին հղումներ
Կատեգորիա:Հույն աթլետներ Կատեգորիա:2004 թվականի Ամառային օլիմպիական խաղերի արծաթե մեդալակիրներ
Եզնիկ
Եզնիկ, հայկական արական անուն։ Առաջացել է հայերեն եզն բառից։ Այս անվանը համազոր են հայերեն Ցլիկ, թուրքերեն Էօքուզ, Բուղա, սանսկրիտ Ukşan անձնանունները, որոնք նույնպես նշանակում են «եզ»։ Սկսել է գործածվել 5-րդ դարից ։
Ծանոթագրություններ
Կատեգորիա:Հայկական արական անձնանուններ
Եղավ
Ծանոթագրություններ
Կատեգորիա:Հայկական արական անձնանուններ
Եկավ
Եկավ, հայկական արական անուն։ Առաջացել է հայերեն եկավ բայից։ Այս անվանը համազոր են թուրքական Շահգելդի՝ «շահը եկավ», պարսկերեն Ամիրամադ՝ «էմիրը եկավ» և հայերեն Գալուստ անձնանունները։ Այս անվանումից է առաջացել Եկավյան ազգանունը ։
Ծանոթագրություններ
Կատեգորիա:Հայկական արական անձնանուններ
Հեջանգուկ
Հեջանգուկ (해장국), կորեական խոհանոցի տարատեսակ ուտեստներց է, ապուրների բոլոր տեսակները, ովքեր ուտում են խումարը թեթևացնելու նպատակով։ Անվանումը նշանակում է «Խումար բուժելու ապուր»։ Նաև օգտագործվում է կորեերեն անվանումը՝ սուլկուկ (술국): Հեջանգուկը նեռարում է չորացրած չինական կաղամբ և սառեցված ցլի արյուն, ինչպես նաև բանջարեղեն ։
Պատմություն
Նոգոլդե հին կորեական դասագրքի խոսակցական չինարենով կա սոնչհուտան(醒酒湯) բառը։ Անվանումը նշանակում է «Ապուր սթափեցնելու համար» դա համարվում է նախկին Հեջանխուկը։ Ըստ սահմանման սոնչուտհանը բաղկացած է բարակ կտրատված մսից, արիշտայից, կանաչ սոխից և չոնչոյից։ Այսպիսով դա սկզբունքորեն չի տարբերվում ժամանակակից հեջանգուկի բաղադրատոմսից ։
Թեև Հեջանգուկը չի ընդգրկվել Չոսոն դինաստիայի խոհարարական գրքի մեջ, այն առկա է ժանրային նկարչության և Չոսոնի վաղ փաստաթղթերում ։
Հեջունգը ուտում էին ոչ միայն հասարակ մարդիկ։ Չոի Օնայի բանաստեղծությունների ժողովածուի մեջ հյոջանգուկը կոչվում է հյոջոնգեն «Գիշերային ապուրի բաժակ»։ Գրքում նշվում է, որ Գվանջու ամրոցի շրջանում այն յուրահատուկ լավ են պատրաստում։ Բաղադրամասերը կոչվում են չինական կաղամբի տերևներ, սունկ, ծովային վարունգ։ Դրանք խառնում են և եփում մեկ օր։ Անոթը ծածկում էին բամբակյա կտորով, և ուղարկվում Սեուլ ։ Գիշերային զանգերի հարվածների հետ ուտեստը ժամանում էր ազնվական քաղաքացիների տները ։ Փաստերը վկայում են, որ Հեջանգուկը առաջին սննդամթերքն էր, որ մատուցվում էր խնջույքներից հետո, կամ օգտագործվում էր որպես կաշառք ։
Տարատեսակություն
Գոյություն ունի հեջանգուկի մի քանի տեսակներ, այն մարզերում պատրաստվել է տարբեր ձևերով։ Սեուլյան Հեջանգուկը վերաբերվում է նաև Տենջագուկին, որը պատրաստվում է ծիլերից, չինական կաղամբից, կանաչ սոխից, խտացրած եզան արյունից և տվեջանից։ Արգանակը ստացվում է խաշած կովի ոսկորներից։ Չոնոգու թաղամասը հայտնի է սեուլյան ոճի Հեփանգուկով ։
Չոնջու քաղաքում Հեջանգուկը «կհոնամուլ կուկպապ» է աղաջրի մեջ պատրաստված սոյայի ծլերից։ Բացի այդ ապուրի մեջ ավելացնում են բրինձ, կինչհի, կանաչ սոխ ու սխտոր, տավարի արգանակ և տավարի սրունք։ Երբ բաղադրիչները խառնվում են, լցնում են ափսեների մեջ, նրա մեջ ավելացնում են հում ձուև քունջուտթ, աղ, կանաչ սոխ, սխտոր, կարմիր պղպեղ, ծովախեցգետին։
Արտաքին հղումներ
Կատեգորիա:Կորեական ապուրներ Կատեգորիա:Մսով ուտեստներ
Օրդինսկի շրջան (Պերմի երկրամաս)
Օրդինսկի շրջան (Ординский район), մունիցիպալ շրջան Ռուսաստանի Դաշնության Պերմի երկրամասում։
Ստեղծվել է 1924 թվականին։ Վարչական կենտրոնը՝ Օրդա ։
Աշխարհագրություն
Շրջանի տարածքի մակերեսը կազմում է 1418 կմ²։
Արտաքին հղումներ
Կատեգորիա:Պերմի երկրամաս Կատեգորիա:Ռուսաստանի շրջաններ ըստ դաշնային սուբյեկտների Կատեգորիա:1924 հիմնադրված պետություններ և տարածքներ
Սամվել Սարգսյան (դերասան)
Սամվել Սարգսյան, հայ դերասան։
Կենսագրություն
1961-1971 թվականներին սովորել է Երևանի Գայի անվան թիվ 129 միջնակարգ դպրոցում, 1971-1975 թվականներին՝ Երևանի գեղարվեստա-թատերական ինստիտուտում։ 1980-ականներին աշխատել է Գյումրիի Վարդան Աճեմյանի անվան պետական դրամատիկական թատրոնում, 1990-ական թվականներին շուրջ 8 տարի՝ Երևանի Սունդուկյանի անվան ազգային ակադեմիական թատրոնում ։
2005-2008 թվականներին բնակվել է ԱՄՆ-ում։
Ծանոթագրություններ
Կատեգորիա:Հայ դերասաններ Կատեգորիա:Երևան քաղաքում ծնվածներ Կատեգորիա:Երևանի Գայի անվան թիվ 129 դպրոցի շրջանավարտներ Կատեգորիա:Երևանի պետական գեղարվեստաթատերական ինստիտուտի շրջանավարտներ Կատեգորիա:ՀՀ մշակույթի նախարարության ոսկե մեդալակիրներ
Բեժանիցկի շրջան
Բեժանիցկի շրջան (Бежаницкий район), մունիցիպալ շրջան Ռուսաստանի Դաշնության Պսկովի մարզում։
Բնակչություն
2010 թվականի մարդահամարի արդյունքներով շրջանում բնակվում էր 14462 մարդ։ Բնակչության խտությունը կազմում էր 4,09 մարդ/կմ²։
Արտաքին հղումներ
Կատեգորիա:Պսկովի մարզ Կատեգորիա:Ռուսաստանի շրջաններ ըստ դաշնային սուբյեկտների
Կվենզա
Կվենզա (Quenza), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Տալանո Սկոպամենե կանտոնի կազմի մեջ։ Հանդիսանում է Սարտեն շրջանը։
Համայնքի INSEE կոդ՝ 2A254։
Բնակչություն
Համայնքի բնակչությունը 2008 թվականին կազմում էր 222 մարդ։
Տնտեսություն
2007 թվականի տվյալներով 132 աշխատունակ տարիքի մարդկանցից (15-64 տարեկան) 84-ը տնտեսապես ակտիվ էին, 48-ը անգործունակ (ակտիվության ցուցանիշը 63,6 %, 1999 թվականին եղել է՝ 60,0 %)։ 84 աշխատունակ բնակիչներից 76-ը աշխատում էին (45 տղամարդ և 31 կին), անաշխատանք էին 8-ը (4 տղամարդ և 4 կին)։ 48 անգործունակ մարդկանցից 13-ը աշակերտներ կամ ուսանողներ են, 13-ը թոշակառու, 22-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Խասեյու
Խասեյու (Хасейю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լայա գետի ձախ ափով 148 կմ հեռավորության վրա։ Գետի երկարությունը կազմում է 52 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Կոնստանտին Բալմոնտ
Կոնստանտին Դմիտրիևիչ Բալմոնտ (Константи́н Дми́триевич Бальмо́нт, (16) հունիսի, 1867, Գումնիշչի, Վլադիմիրի նահանգ — 23 դեկտեմբերի, 1942, Նուազի լը Գրան, Փարիզի մոտ), ռուս սիմվոլիստ բանաստեղծ, թարգմանիչ, էսսեիստ։ Ռուս գրականության արծաթե դարի ամենավառ ներկայացուցիչներից մեկը։ Գրական ասպարեզ է մտել 1890 թվականին («Բանաստեղծությունների ժողովածու»)։ Հրատարակել է 35 բանաստեղծական ժողովածուներ, 20 արձակ գրքեր, կատարել է թարգմանություններ բազմաթիվ լեզուներից (Ուիլյամ Բլեյք, Էդգար Պո, Պերսի Բիշի Շելլի, Օսկար Ուայլդ, Գերհարդ Հաուպտման, Շառլ Բոդլեր, Գերման Զուդերման, իսպանական երգեր, սլովակների ու վրացական էպոսները, հարավսլավական, բուլղարական, լիտվական, մեքսիկական, ճապոնական պոեզիա)։ Հեղինակել է ինքնակենսագրական ստեղծագործություններ, հուշագրություններ, բանասիրական տրակտատներ, պատմաբանասիրական ուսումնասիրություններ ու քննադատական էսսեներ  ։
«Անեզրության մեջ» (1895), «Լռություն» (1898), «Վառվող շենքեր» (1900), «Լինենք ինչպես արև» (1903) ժողովածուներում Բալմոնտը հանդես է եկել որպես ռուսական սիմվոլիզմի ներկայացուցիչ։ Համակրանքով է ընդունել 1905 թվականի հեղափոխությունը։ Հետագա տարիներին հրատարակել է «Դիցանուշային հեքիաթներ» (1905), «Գեղեցկության պատարագը» (1911), «Արևի, Երկնքի և Լուսնի սոնետները» (1917) ժողովածուները։ Ճանապարհորդությունների ընթացքում Բալմոնտը հավաքել և հրատարակել է տարբեր երկրների (Եգիպտոս, Մեքսիկա, Հնդկաստան և այլն) ժողովրդական բանահյուսության նմուշներ։ Չընդունելով Հոկտեմբերյան հեղափոխությունը՝ 1920 թվականին վտարվել է։ Ապրել է հիմնականում Ֆրանսիայում։ Այնտեղ հրատարակել է «Նվեր Երկրին» (1921), «Օդապատրանք» (1922), «Իմը՝ Նրան։ Բանաստեղծություններ Ռուսաստանի մասին» (1923), «Հյուսիսափայլ» (1923), «Անջատված հեռաստանում» (1930) բանաստեղծությունների ժողովածուները և «Նոր մանգաղի ներքո» (1923), «Օդային ուղի» (1923) ինքնակենսագրական արձակ գործերը։ Բալմոնտի ստեղծագործություններին բնորոշ են դեկադենտական ուղղությունն ու խոր անհատականությունը։ Թարգմանել է հայ բանաստեղծներ Հովհաննես Թումանյանի, Ավետիք Իսահակյանի, Վահան Տերյանի և ուրիշների գործերից, որոնք ամփոփված են 1916 թվականին Վալերի Բրյուսովի կազմած «Հայ պոեզիան հնագույն ժամանակներից մինչև մեր օրերը» ռուսերեն անթոլոգիայում։
Կենսագրություն
Կոնստանտին Բալմոնտը ծնվել է 1867 թվականի հունիսի 15-ին Վլադիմիրի նահանգի Շույայի շրջանի Գումնիշչի գյուղակում ։ Եղել է ընտանիքի յոթ որդիներից երրորդը։ Հայտնի է, որ բանաստեղծի պապը եղել է ծովային սպա ։ Հայրը՝ Դմիտրի Կոնստանտինովիչ Բալմոնտը (1835-1907), ծառայել է Շույայի նահանգային խորհրդում ու դատարանում. եղել է շրջանային ինքնավարության նախագահ ։ Մայրը՝ Վերա Նիկոլաևնան (օրիորդական ազգանունը՝ Լեբեդևա), սերում էր գնդապետների ընտանիքից, որտեղ սիրում և լրջորեն զբաղվում էին գրականությամբ ։ Նրա տպագրվում էր տեղի պարբերականներում, կազմակերպում էր գրական երեկոներ, սիրողական ներկայացումներ ։ Նա մեծ ազդեցություն է ունեցել ապագա գրողի աշխարհայացքի ձևավորման վրա՝ նրան ծանոթացնելով երաժշտության, գրականության ու պատմությա յուրահատուկ աշխարհին, սովորեցնելով տեսնել «կնոջ հոգու գեղեցկությունը» ։ Վերա Նիկոլաևնան լավ էր տիրապետում օտար լեզուների, շատ էր կարդում և բավական ազատամիտ էր. նրա տանը հյուրընկալվում էին «ոչ հուսալի» անձինք ։ Բալմոնտը, ինչպես ինքն է գրում, հենց իր մորից է ժառանգել իր «ապստամբ ու խանդավառ» բնավորությունը, իր «հոգեկան կերտվածքը» ։
Մանկություն
Հետևելով, թե ինչպես է մայրը կարդալ սովորեցնում ավագ եղբորը, Կոնստանտին Բալմոնտն ինքնուրույն կարդալ է սովորում հինգ տարեկանում։ Հայրը, ոգևորվելով որդու այդ հաջողությամբ, նրան նվիրում է առաջին գիրքը՝ «ինչ-որ գիրք օվկիանոսում ապրող վայրենիների մասին» ։ Մայրը որդուն ծանոթացնում էր պոեզիայի լավագույն նմուշների։ «Առաջին բանաստեղծները, որոնց ստեղծագործությունները ես կարդացել եմ, եղել են՝ ժողովրդական երգեր, Նիկիտին, Կոլցով, Նեկրասով և Պուշկին։ Աշխարհի բոլոր բանաստեղծություններից ամենաշատը ես սիրում եմ Լերմոնտովի «Լեռների գագաթները» (Գյոթեինը չէ, Լերմոնտովինը)», — հետագայում գրել է բանաստեղծը։ Դրա հետ միաժամանակ՝ «…Պոեզիայում իմ լավագույն ուսուցիչներն են եղել տնակը, այգին, առվակները, ճահճային լճերը, տերևների շրշյունը, թիթեռները, թռչուններն ու արշալույսները» , — հիշում է նա 1910-ական թվականներին։ «Հարմարավետության ու լռության փոքր գեղեցիկ թագավորություն» , — այսպես է նա հետագայում գրել այն մեկ տասնյակ տնակներով գյուղակի մասին, որտեղ գտնվում էր իրենց համեստ դաստակերտը՝ ստվերաշատ այգով շրջապատված հին տունը ։ Գումնիշչին ու հայրենի եզերքը, որտեղ գրողն անցկացրել է իր կյանքի առաջին տասը տարիները, նա հետագայում հիշում է իր ողջ կյանքի ընթացքում և միշտ նկարագրում մեծ սիրով ։
Երբ հասնում է ավագ երեխաներին դպրոց ուղարկելու ժամանակը, ընտանիքը տեղափոխվում է Շույա։ Սակայն քաղաք տեղափոխվելուց հետո էլ Կոնստանտին Բալմոնտը չի կտրվում բնությունից։ Բալմոնտների տունը, որ շրջապատված էր մեծ այգով, գտնվում էր Տեզա գետի ափին՝ գեղատեսիլ մի վայրում։ Կոնստանտին Բալմոնտի հայրը որսի մեծ սիրահար էր և հաճախ էր գնում Գումնիշչի, իսկ Կոնստանտինը նրան ուղեկցում էր ավելի հաճախ, քան ուրիշները ։ 1876 թվականին Բալմոնտն ընդունվում է Շույայի գիմնազիայի նախապատրաստական դասարան, որը հետո կոչել է «բույն դեկադենտության ու կապիտալիստների, ում գործարաններն աղտոտում էին օդն ու գետի ջուրը» ։ Սկզբում տղան լավ էր սովորում, սակայն շուտով սկսում է ձանձրանալ, ու նրա առաջադիմությունն ընկնում է։ Սակայն շուտով նա տարվում է ընթերցանությամբ, ընդ որում, ֆրանսիական ու գերմանական գրական երկերը կարդում էր բնագրով։ Կարդացածի տպավորության տակ՝ 10 տարեկան հասակում նա ինքն է սկսում գրել բանաստեղծություններ։ «Պայծառ, արևոտ մի օր նրանք ծնունդ առան, միանգամից երկու բանաստեղծություն՝ մեկը ձմռան մասին, մյուսը՝ ամռան» ,- հիշում է նա։ Այս գրական փորձերը, սակայն, քննադատվեցին մոր կողմից, և տղան հետագա վեց տարիների ընթացքում չփորձեց կրկնել իր բանաստեղծական փորձարկումը ։
1884 թվականին, երբ սովորում էր յոթերորդ դասարանում, Բալմոնտն ստիպված է լինում թողնել դպրոցը, որովհետև անդամակցում էր ոչ օրինական մի խմբակի, որին մասնակցում էին գիմնազիստներ, եկվոր ուսանողներ ու ուսուցիչներ, և որն զբաղվում էր «Ժողովրդի կամքը» կուսակցության գործադիր կոմիտեի հայտարարությունները տպագրելով ու Շույայում տարածելով ։ Վաղ տարիքում իր հեղափոխական տրամադրվածությունը բանաստեղծը հետագայում բացատրել է այսպես. «…Ես երջանիկ էի և ուզում էի, որ բոլորն էլ այդքան լավ լինեն։ Ինձ թվում էր, թե եթե լավ է միայն իմ ու քիչ մարդկանց համար, դա տգեղ է» ։
Մոր շնորհիվ Կոնստանտին Բալմոնտը տեղափոխվեց Վլադիմիր քաղաքի գիմնազիա։ Այստեղ նա ստիպված էր ապրել հունարենի ուսուցչի տանը, ով խստորեն կատարում էր վերակացուի իր դերը։ 1885 թվականին տեղի ունեցավ Բալմոնտի գրական դեբյուտը. նրա 3 բանաստեղծություններ տպագրվեցին Պետերբուրգի հայտնի «Живописное обозрение» հանդեսում (2 նոյեմբերի — 7 դեկտեմբերի) ։ Այդ իրադարձությունը, սակայն, ուշադրության չարժանացավ, և մայն դաստիարակը Բալմոնտին արգելեց ստեղծագործությունները տպագրել մինչև գիմնազիան ավարտելը։ Այդ ժամանակ Բալմոնտը ծանոթացավ հայտնի գրող Վլադիմիր Կորոլենկոյի հետ։ Վերջինս, Բալմոնտի ընկերներից ստանալով նրա բանաստեղծությունների տետրը, բավական լուրջ վերաբերվեց նրանց ու պատանուն գրեց հանգամանալից նամակ՝ բարյացակամ խրատական մի վերլուծություն։ «Նա ինձ գրել էր, որ ինձ մոտ շատ են գեղեցիկ մանրամասները, որոնք հաջողությամբ վերցված են բնությունից, և որ պետք է ուշադրությունը կենտրոնացնել, ոչ թե ընկնել ամեն մի պատահած թիթեռի հետևից, սակայն ոչ մի դեպքում պետք չէ զգացմունքը շտապեցնել մտքով, այլ պետք է վստահել հոգու անգիտակցական ոլորտին, որ աննկատելիորեն կուտակում է իր դիտողություններն ու զուգորդումները, ու հետո այդ ամենը հանկարծ կծաղկի, ինչպես ծաղիկը երկար ժամանակ իր ուժերն աննկատելիորեն կուտակելուց հետո» ,- հիշում է Բալմոնտը։ «Եթե դուք կարողանաք կենտրոնանալ ու աշխատել, մենք որոշ ժամանակ անց ձեզնից կլսենք ինչ-որ արտասովոր բան» ,- այսպես էր ավարտվում Կորոլենկոյի նամակը, ում բանաստեղծը հետագայում անվանում էր իր «կնքահայր» ։ Դասընթացը Բալմոնտն ավարտեց 1886 թվականին, իր խոսքերով, կես տարի ապրելով ինչպես բանտում ։ «Գիմնազիան անիծում եմ ամբողջ ուժով։ Այն երկար ժամանակով այլանդակեց իմ նյարդային համակարգը»,- հետագայում գրել է բանաստեղծը։ Մանկության ու դեռահասության տարիների մասին Բալմոնտը մանրամասն գրել է իր «Նոր մանգաղի ներքո» (Բեռլին, 1923) ինքնակենսագրական վեպում ։ Տասնյոթ տարեկան հասակում Բալմոնտի վրա մեծ ազդեցություն է գործել «Կարամազով եղբայրներ» վեպը. այդ գիրքը, ինչպես նա հիշում է հետագայում, իրեն տվել է «ավելին, քան աշխարհի որևէ այլ գիրք» ։
Բաղչաջուղ (գետակ)
Բաղչաջուղ, գետակ Արածանիի ավազանում, հոսում է Ալաշկերտի դաշտով։ Երբեմն սխալմամբ վերագրում են Արաքսի ավազանին ։
Ծանոթագրություններ
Կատեգորիա:Թուրքիայի գետեր
Գդովի շրջան
Գդովի շրջան (Гдовский район), մունիցիպալ շրջան Ռուսաստանի Դաշնության Պսկովի մարզում։
Վո (Իտալիա)
Վո (Vo'), կոմունա Իտալիայում, գտնվում է Վենետո մարզում՝ Պադովա գավառում ։
Գդովի շրջան
Ստեղծվել է 1924 թվականին։ Վարչական կենտրոնը՝ Գդով ։
Վո (Իտալիա)
Բնակչությունը 3421 մարդ (2008 թ.), բնակչության խտությունը 168 մարդ/կմ²։ Զբաղեցնում է 20 կմ² տարածք։ Փոստային ինդեքս՝ 35030։ Հեռախոսային կոդ՝ 049։
Գդովի շրջան
Աշխարհագրություն
Շրջանի տարածքի մակերեսը կազմում է 3391,4 կմ²։
Վո (Իտալիա)
Բնակելի տարածքի հովանավոր է համարվում սուրբ San Lorenzo։
Գդովի շրջան
Բնակչություն
2010 թվականի մարդահամարի արդյունքներով շրջանում բնակվում էր 15439 մարդ։ Բնակչության խտությունը կազմում էր 4,55 մարդ/կմ²։
Վո (Իտալիա)
Ժողովրդագրություն
Բնակչության աճը
Գդովի շրջան
Արտաքին հղումներ
Կատեգորիա:Պսկովի մարզ Կատեգորիա:Ռուսաստանի շրջաններ ըստ դաշնային սուբյեկտների
Վո (Իտալիա)
Ծանոթագրություններ
Կատեգորիա:Իտալիայի բնակավայրեր
Խաչասարդ սովորական
Խաչասարդ սովորական, սարդերի կարգի կենդանի։
Նկարագիր
Էգի մարմնի երկարությունը 20-25 մմ է, իսկ արուինը՝ 10-11 մմ։ Արունները մարմնի չափերով զիջում են էգերին։ Մարմնի գունավորումը փոփոխական է՝ կախված շրջակա միջավայրից, որտեղ նրանք ապրում են։ Մեջքի վրա ունեն խաչի նման պատկեր, որտեղից էլ առաջացել է անվանումը։ Մարմինը պատված է մոմանման շերտով, որը պաշտպանում է մարմինը թրջվելուց։ Գլուխն ու կուրծքը պատված են հաստ և ամուր թավամազիկներով, որի առջևի հատվածում գտնվում են 8 սովորական աչքերը։
Այս սարդերը սնվում են բոլորթրթուրներով, որոնք ընկնում են նրանց սարդոստայնը։ Այդպիսին կարող են լինել կրետները, Bombus, մեղուները, ճանճերը, թիթեռները։
Կատեգորիա:Խաչասարդեր
Թանգարանային կենտրոն «Աշխարհի հրապարակ»
Թանգարանային կենտրոն «Աշխարհի հրապարակ» (խոսակցական անվանումներ՝ «Ապակե թանգարան», «ԿԻՑ»), Կրասոյարսկի ամենահայտնի թանգարաններից մեկը, Սիբիրի ժամանակակից արվեստի խոշորագույն ցուցահանդեսային հարթակը (ցուցահանդեսային տարածքը՝ 2 500 ք.մ, ժամանակավոր ցուցահանդեսների մակերեսը՝ 1 037 ք.մ, տարեկան այցելուների միջին թիվը՝ չորս հարյուր հազար) ։
Պատմություն
Թանգարանային կենտրոնը կառուցվել է 1987 թվականի ապրիլի 17-ին՝ որպես Լենինի անվան Կենտրոնական թանգարանի մասնաճյուղ ։ Այն տասներեքերորդն էր, միակը Սիբիրում և Հեռավոր Արևելքում, և վերջինը՝ ԽՍՀՄ։
Թանգարանի շենքը նախագծվել է Ռուսաստանի վաստակավոր ճարտարապետ, Ռուսաստանի գեղարվեստի ակադեմիայի և Ռուսաստանի ճարտարապետության և շինարարական գիտությունների ակադեմիայի թղթակից անդամ Արեգ Դեմիրխանովի ղեկավարությամբ և կառուցվել է խորհրդային մոդեռնիզմի ոճով ։
Կառուցվածք
Թանգարանի ժամանակակից կառուցվածքը ներառում է.
Բյուջե
Կենտրոնի ընդհանուր բյուջեն հիմնականում ձևավորվում է պետական միջոցներից, որոնք տարեկան 40-50 միլիոն ռուբլու չափով նպատակային սուբսիդիա են ներկայացնում (2019 թվականի դրությամբ) թանգարանի կենսագործունեության պահպանման համար։ Պետական փողերին բաժին է ընկնում բյուջեի շուրջ 70-80 տոկոսը, մնացած միջոցներն են թանգարանի եկամուտները, դրամաշնորհները, տեղի գործարարների օժանդակությունը ։
Թանգարանի ամենակարևոր և սիրված ծրագրեր
1991 թվականից Կրասնոյարսկի թանգարանային կենտրոնը կազմակերպել է ավելի քան 200 ցուցահանդես, որոնք կարելի է բաժանել մի քանի խոշոր ուղղությունների։
Հայրենական մեծ պատերազմ այլ ռազմական բախումներ
Ավելի քան տասնհինգ տարի Կրասնոյարսկի թանգարանային կենտրոնը հետազոտական աշխատանք է տանում ռազմական բախումների թեմայով։
Լենինյան
Թանգարանում շարունակում են պահպանել և ցուցադրել Լենինյան թեմային առնչվող պատմական և գեղարվեստական առումով առավել արժեքավոր նմուշներ։
Գեղանկարչության համապատասխան հիմնադրամը ներառում է նկարիչներ Վենիամին Սիբիրսկու, Վալենտինա Լավրովայի, Վալենտինա Մախիտարյանցի աշխատանքները։ Գծանկարչության հիմնադրամը ներառում է ժամանակակից հեղինակներ Մ. Ռոդինայի, Անդրեյ Խարշակի, Վլադիմիր Մեշկովի, Վլադիմիր Պերեյատենցայի, Գ. Մալախովայի, Ի.Կարնաուխովայի աշխատանքները։ Նաև գործում է Հյուսվածքների հավաքածուի հիմնադրամը, դրամագիտության հիմնադրամը,
լենինյան լուսանկարների հիմնադրամը, ինչպես նաև հազվագյուտ գրքերի հիմնադրամը։
Առավել հաճախվող ցուցահանդեսների շարքում են «Նվերներ Լենինի թանգարանին» ցուցահանդեսը Մարքսին և Լենինին պատկերող գոբելեններ, բյուրեղապակյա ծաղկամաններ, գրքեր, թեյի հավաքածուներ, հարթաքանդակներ, կիսանդրիներ, զարդատուփեր, սրբիչներ և այլն։
Ժամանակակից արվեստ
Կրասնոյարսկի թանգարանային կենտրոնի գործունեության գլխավոր ուղղություններից մեկը ժամանակակից արվեստի առաջխաղացումն է քաղաքում և երկրամասում, առաջին հերթին, տարբեր կրթական և հաղորդակցական ծրագրերի օգնությամբ։
Այ թվում.
2009-2016 թվականներին թանգարանային կենտրոնում գործել է «Սեկաչ» ժամանակակից արվեստի պատկերասրահը։ Նրա հիմնական խնդիրն է բացահայտել նոր անուններ և աջակցել արդեն կայացած նկարիչներին ։
Գրադարանը (ի սկզբանե՝ «Արտ Ինֆո Լաունջ») թանգարանի տարածքում ստեղծվել է Միխայիլ Պրոխորովի հիմնադրամի հետ համատեղ.ժամանակակից արվեստի վերաբերյալ գրքեր, ամսագրեր, եզակի հանրագիտարանային տեղեկատուներ, ալբոմներ, կատալոգներ, աուդիո և վիդեո տեսանյութեր. այս ամենը անվճար է և բաց ցանկացած այցելուի համար։
2008 թվականին մեկնարկել է «Art session» նախագիծը, աջակցեու համար գեղարվեստական միջավայրում առավել խոստումնալից երիտասարդ արվեստագետներին, օգնել նրանց մասնագիտական կողմնորոշման հարցում։ 2012 թվականին Կրասնոյարսկի թանգարանի օրինակով Կալինինգրադում անցկացվեց միջազգային երիտասարդ արվեստի առաջին «Արտ-սեսիան» ։
2015 թվականի սեպտեմբերի 28-ին նկարիչ Վասիլի Սլոնովը Կրասնոյարսկին նվիրել է «Հայրենիքի սիրտ» անվամբ բամբակյա քանդակ, որը տեղադրվել է Կրասնոյարսկի թանգարանային կենտրոնի դիմաց գտնվող հրապարակում ։
2017 թվականին թանգարանում հայտնվել են նոր տարածքներ՝ «Զում-Ռում» պատկերասրահը, որտեղ անցկացվում են ցուցահանդեսի միջոցառումներ երեխաների համար, ինչպես նաև «Պատուհաններ» բաց տարածություն ՝ գրադարանի և կրթական իրադարձությունների հետ կապված ժամանակակից ոչ ֆորմալ տարածք։
Կրթական կենտրոն
Կրթական կենտրոնը ստեղծվել է 1999 թվականին։ Գործունեության հիմնական ուղղություններն են երեխաների համար կրթական թանգարանային տարբեր նախագծերի և միջոցառումների ստեղծումը, այցելուների տարբեր կատեգորիաների համար հատուկ կրթական ծրագրերի մշակումը (մանկապարտեզներից մինչև ուսանողներ), թանգարանային կենտրոնի ցուցահանդեսներում կոնֆերանսների, սեմինարների, մրցույթների, փառատոների, թեմատիկ թանգարանային պարապմունքների անցկացումը, թանգարանային մանկավարժության ոլորտում ռուսաստանյան և միջազգային նախագծերի և գործընկերների տվյալների բազայի ստեղծումն ու վարումը։
Կրթական կենտրոնի հիմնական ծրագրերն են.
Ժամանակակից արվեստի հիմնադրամների կազմ
1991 թվականից ԿՀԿ-ն հնարավորություն ստացավ համալրել հիմնադրամը «ազատ կոլեկցիոներ» սկզբունքով։
Ներկայում հիմնական ուշադրությունը դարձվում է գեղանկարչության և գրաֆիկայի հավաքածուների համալրմանը, որոնցում մինչև 2009 թվականը տեղ են գտել Կրասնոյարսկի նկարիչների՝ Տոյվո Ռյանդելի, Յուրի Դեևի, Միխայիլ Բիրյուկովի, Սերգեյ Բաստինի, Ալեքսեյ Կլիմանովի, Նիկոլայ Ռիբակովի, Վալերի Կոշլյակովի, Ալեքսեյ Շուլգինի, Սերգեյ Վոլկովի, Իլյա Պիգանովի, Ալեքսանդր Բրոդսկու, Յուրի Ավվակումովի, Ալեքսանդր Մարեևի, Լեոնիդ Տիշկովի, Վադիմ Ֆիշկինի (ընդամենը ավելի քան 50 ստեղծագործություն) կտավները, գրաֆիկական և գեղանկարչական ստեղծագործությունները։
1997 թվականից ֆոնդերի համալրումն իրականացվում է թանգարանին նվիրաբերված նկարիչների հեղինակային աշխատանքների հաշվին (Միխայիլ Բիրյուկով, Լեոնիդ Շչեմել, Եվգենի Տոլմաշով, Գեորգի Կուզակով, Վլադիմիր Նիկիտին, Ալեքսանդր Ռեշետնիկով, Ելենա Չեբոտարևա, Վասիլի Սլոնով, Յազեպ Մաժուլիս, Վասիլի Բուսիգին, Ալեքսանդր Սերով, Իլյա Ֆիրեր, Օլեգ Ֆիրեր)։
Համագործակցություն այլ թանգարանների հետ
Թանգարանի կենտրոնում սիրով ընդունում են նաև հյուրախաղեր։ Այնտեղ հետաքրքիր ցուցահանդեսներ են տեղի ունեցել Մոսկվայից, Սանկտ Պետերբուրգից, Իրկուտսկից և Ռուսաստանի այլ քաղաքներից, ինչպես նաև Ճապոնիայից, Լեհաստանից և Գերմանիայից, որոնք կրասնոյարցիներին ծանոթացրել են արվեստի ստեղծագործությունների և լուսանկարչական փաստաթղթերի, ծաղիկների և ճապոնական տիկնիկների, սիբիրյան հնամենի և ռուսական գլխազարդերի հետ ։
Արտաքին հղումներ
Կատեգորիա:1987 հիմնադրված թանգարաններ
Գայլ (գետ, Վանա լճի ավազան)
Գայլ, գետ Վանա լճի ավազանում։ Սկիզբ է առնում Վարագա լեռան լանջից և լճի մեջ է թափվում Վան քաղաքի մոտ։ Ըստ ավանդության առաջներում այս գետի ջրով ծածկված է եղել Վան քաղաքի շրջակայքը՝ լճից սկսած մինչև Վարագա լեռը ։
Կվասկվարա
Կվասկվարա (Quenza), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Տարավո Օրնանո կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A253։
Բնակչություն
Համայնքի բնակչությունը 2008 թվականին կազմում էր 58 մարդ։
Տնտեսություն
2007 թվականի տվյալներով 26 աշխատունակ տարիքի մարդկանցից (15-64 տարեկան) 15-ը տնտեսապես ակտիվ էին, 11-ը անգործունակ (ակտիվության ցուցանիշը 57,7 %, 1999 թվականին եղել է՝ 72,2 %)։ 15 աշխատունակ բնակիչներից 13-ը աշխատում էին (6 տղամարդ և 7 կին), անաշխատանք էին 2-ը (2 տղամարդ)։ 11 անգործունակ մարդկանցից 3-ը աշակերտներ կամ ուսանողներ են, 5-ը թոշակառու, 3-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Գյոքչա
Գյոքչա, լեռ Փոքր Կովկաս լեռնահամակարգում, Ելիզավետպոլի նահանգի Ղազախի գավառում։ Սրա ստորոտին էին գտնվում Սպիտակգեղցի գյուղի ավերակները ։
Ծանոթագրություններ
Կատեգորիա:Լեռներ այբբենական կարգով
Mansionair
Mansionair, ավստրալիական ինդի էլեկտրոնային տրիո, որը հիմնվել է 2014 թվականին ։ Mansionair-ը պայմանագիր է կնքել Glassnote Records լեյբլի հետ և թողարկել է մի շարք սինգլներ, ներառյալ «Easier», «Astronaut - Something About Your Love» և «Violet City» երգերը, որոնք տեղ են գտել Billboard Rock Airplay չարթերում։ 2017 թվականի նրանց համագործակցությունը Odesza-յի և WYNNE-ի հետ՝ «Line of Sight» երգը ներառվել է ամերիկյան Alternative Songs և Dance/Electronic Songs չարթերում ։ Նրանց առաջին լրիվ տևողությամբ ալբոմը՝ «Shadowboxer»-ը թողարկվել է 2019 թվականի մարտին ։
Ծանոթագրություններ
Կատեգորիա:2014 հիմնադրված երաժշտական խմբեր Կատեգորիա:Ինդի ռոք երաժշտական խմբեր Կատեգորիա:Ավստրալիական երաժշտական խմբեր